Sør-India ligger lengst sør på den indiske halvøya og omfatter mesteparten av Deccanplatået. Vest for regionen ligger det arabiske hav øst for Sør-India ligger Bengalbukta. Sør-Indias geografi er variert, og inkluderer to fjellkjeder: de vestlige og de østlige Ghatfjellene, som ligger på hver sin side av kjerneplatået. Viktige elver er Godavari, Krishna, Tungabhadra og Kaveri. Området har også en omfattende og variert flora og fauna.